|  |  |  |  |
| --- | --- | --- | --- |
|  |  |  | https://mail.google.com/mail/u/0/images/cleardot.gifhttps://mail.google.com/mail/u/0/images/cleardot.gif |
|  |

Αποκλειστικά ηλεκτρονικά οι αιτήσεις για τη διεκδίκηση των αναδρομικών

Μόνο ηλεκτρονικά θα γίνονται από τη Δευτέρα, 12 Νοεμβρίου, οι αιτήσεις για τη διεκδίκηση των αναδρομικών από τις αντισυνταγματικές μειώσεις των κύριων και επικουρικών συντάξεων, του **Ν. 4051/2012 και του άρθρου πρώτου παρ. ΙΑ υποπαρ. ΙΑ.5 και υποπαρ. ΙΑ.6 του Ν. 4093/2012** όπως ανακοίνωσε η διοίκηση του Ενιαίου Φορέα Κοινωνικής Ασφάλισης (ΕΦΚΑ).

Η εν λόγω αίτηση θα απευθύνεται προς τις περιφερειακές υπηρεσίες του **ΕΦΚΑ** ή τους τομείς επικουρικής ασφάλισης του **ΕΤΕΑΕΠ**, από όπου λαμβάνει ο συνταξιούχος την κύρια/επικουρική σύνταξη, και αποσκοπεί πρωτίστως στη διευκόλυνση των ενδιαφερομένων και στην αποφυγή σώρευσης αιτήσεων στις αρμόδιες υπηρεσίες πληρωμών συντάξεων.

Η **on line εφαρμογή** είναι διαθέσιμη στον διαδικτυακό ιστότοπο του ΕΦΚΑ [www.efka.gov.gr](https://www.efka.gov.gr/), στις ηλεκτρονικές υπηρεσίες για συνταξιούχους.

«Με προτεραιότητα την καλύτερη και ταχύτερη εξυπηρέτηση των συνταξιούχων, η διαδικασία υποβολής αιτήσεων αποκλειστικά, μέσω διαδικτύου, κρίθηκε αναγκαία για την εύρυθμη λειτουργία των υπηρεσιών του ΕΦΚΑ και την απρόσκοπτη εκτέλεση του συνόλου των εργασιών του φορέα» επισημαίνεται μεταξύ άλλων, σε σχετική ανακοίνωση.

Αξίζει να σημειωθεί ότι οι έντυπες αιτήσεις θα γίνονται αποδεκτές μόνο **σε ειδικές περιπτώσεις**(Ίσως εδώ να εννοεί τους κληρονόμους)

Σύμφωνα με τον ΕΦΚΑ, «η ηλεκτρονική διαδικασία διευκολύνει καθημερινά χιλιάδες συνταξιούχους που επιθυμούν να υποβάλουν αίτηση, απαλλάσσοντάς τους από μετακινήσεις και αναμονή».

Επιπλέον, δίνεται και η δυνατότητα υποβολής συμπληρωματικής αίτησης.

Σε κάθε περίπτωση, ρόλο – κλειδί στις εξελίξεις θα παίξει η επικείμενη απόφαση του Συμβουλίου της Επικρατείας (ΣτΕ) για το νόμο Κατρούγκαλου, από την οποία αναμένεται να φανεί αν υπάρχει σήμερα χώρος για διεκδικήσεις και σε ποιο εύρος.

Για να δείτε και να συμπληρώσετε και να αποστείλετε ηλεκτρονικά την αίτηση

Πληκτρολογήστε:

www. efka.gov.gr

Εν συνεχεία επιλέξτε κατά σειρά τις κάτωθι επιλογές :

* ηλεκτρονική αίτηση συνταξιούχων στον ΕΦΚΑ για τις μειώσεις στην κύρια και επικουρική σύνταξη
* Υπηρεσίες προς τους Συνταξιούχους
* Κωδικοί ΤΑΧΙS- εδώ βάζετε τους κωδικούς σας δηλ το user name και το password
* Και πληκτρολογώντας τον ΑΦΜ και τον ΑΜΚΑ σας εφόσον αυτά ανταποκρίνονται στον ασφαλισμένο του ΕΦΚΑ -είναι δηλ σωστά - η είσοδος επιτρέπεται και βγαίνει ηλεκτρονικά η αίτηση

Σημ: Κατά την διάρκεια της υποβολής της αίτησης,  στο πεδίο των παρατηρήσεων μπορείτε να συμπληρώστε το παρακάτω κείμενο:

*«Με την επιφύλαξη  παντός νομίμου   δικαιώματος μου,  αιτούμαι  την  επιστροφή αναδρομικά  του συνόλου των ποσών  σύνταξης που απώλεσα  λόγω των ως άνω παράνομων μειώσεων  και  λόγω της μη καταβολής των  επιδομάτων  Χριστουγέννων Πάσχα και αδείας στην κύρια  και  επικουρική σύνταξη μου καθώς  και την  καταβολή των συντάξεων  μου στο  ακέραιο, στο εφεξής»*